Alejandro Sanz

[miniatura|dereita|250px|Alejandro Sanz en [Santiago de Compostela|Compostela.]]
**Alejandro Sánchez Pizarro**, nado en Madrid o 18 de decembro de 1968, de nome artístico **Alejandro Sanz**, é un músico, compositor e cantante español.

## Traxectoria 
Fillo máis novo de María Pizarro e Jesús Sánchez, provén do barrio madrileño de Moratalaz, con raíces de Alcalá de los Gazules (Cádiz), Alxeciras e Santiago de Compostela, de onde era natural o seu avó paterno. A súa vida estivo sempre ligada á música, sendo o seu pai unha grande influencia musical para el.

Na súa mocidade formou parte de varios grupos musicais. Unha das anécdotas que conta é que de tanto practicar coa súa guitarra, unha mañá con 7 anos, a súa nai, farta do ruído, rompeulle a guitarra. Para arranxala púxolle a foto dun paxaro do anuncio dunha cámara de fotografía, o que fixo que os seus amigos lle chamasen "el niño del pajarito". A súa carreira comeza a finais dos 80, ó gravar o disco ''Los chulos son pa' cuidarlos* de tinguidura xuvenil, baixo o nome de Alejandro Magno, álbum que pasou desapercibido.

Pouco despois, en 1990, participa xunto a Tino Casal no segundo disco de Juan Carlos Valenciaga, *Como un placer*. Cando Tino Casal morre, un amigo deste regálalle o bastón de metacrilato que usou na época de "Eloise", que conserva como ouro en pano na súa casa.

A súa auténtica engalaxe dáse en 1991, cando asina co selo Warner e grava o disco *Viviendo deprisa*, con 10 cancións da súa autoría e baixo a produción de Miguel Ángel Arenas, "Capi". Ninguén lle vaticinaba éxito debido á súa letras complexas que dicían que non encaixaban coa mocidade da época. Desta produción destacaron "Los dos cogidos de la mano", "Pisando fuerte" e "Se le apagó la luz". O seu estilo romántico dirixíase principalmente ó público feminino.

No seu segundo disco foise a gravar a Londres repetindo na produción Miguel Ángel Arenas e sumándose Nacho Mañó. O disco confirmoulle como autor en composicións como "Si tú me miras" e "Cómo te echo de menos". Tralo éxito que supuxo esta produción, en 1994 gravou un especial acústico con cinco cancións de ambos os dous discos; esta produción en compañía de Los 40 principales chamouse *Básico*. En 1995, a canción "La fuerza del corazón" fixo deste madrileño unha figura coñecida en varios países. Por mor do seu álbum *Más* e principalmente do éxito da súa canción "Corazón partío" que quedou 70 semanas como mellor canción, a súa consideración popular cambiou radicalmente e o seu público ampliouse a persoas de todas as idades e de ambos os sexos, e pasou a ser un dos artistas máis coñecidos de España e toda América Latina, así como nos Estados Unidos.

En 1998 apadriñou a Malú. Alejandro Sanz compúxolle unha canción que se chama "Aprendiz". O disco *Aprendiz* de Malú mantívose na lista AFYVE durante 28 semanas e vendéronse 400.000 copias.

Nos seus últimos discos o seu son foise afastando máis e máis do son pop orixinal, achegándose ós poucos ó flamenco e outros sons máis mediterráneos.

En 2001, na súa crecente popularidade internacional, realiza colaboracións con artistas estranxeiros como The Corrs, grupo co que grava unha versión en inglés do seu tema "Ireime" titulada "The hardest day" e unha versión en castelán do tema de The Corrs "One Night" chamada "Una noche". Ese mesmo ano converteuse no primeiro español en gravar un *Unplugged* para a cadea televisiva MTV.

En 2003 gravou o álbum *Non es lo mismo*, que incluía un tema dedicado á catástrofe do *Prestige*.

No ano 2005 fixo un tema con Shakira, "La Tortura", que tivo grande éxito en países como España, México e os Estados Unidos; cantando esta canción coa colombiana converteuse no primeiro artista español que abriu unha gala dos Premios MTV Music.

Realizou colaboracións coas voces máis recoñecidas da música española e latina: Joaquín Sabina, Shakira, Lena, Malú, Niña Pastori etc.

O 25 de setembro de 2006 lánzase o tema "La primera persona", primeiro single do seu novo traballo titulado *El tren de los momentos*, traballo que saíu á venda a escala mundial o día 7 de novembro do mesmo ano. Neste novo disco Alejandro Sanz volve colaborar con Shakira, pero tamén o fai con outros artistas como Juanes, Calle 13 ou Álex González. O éxito deste disco non se fixo esperar e coouse na primeira semana no posto número 1 dos máis vendidos. O seguinte single viría da man da súa amiga profesional Shakira con "Te lo agradezco, pero no". O próximo en vir sería "Enséñame tus manos", balada con tempos lentos que nos recorda ós seus inicios.

O día 22 de maio de 2007 edita unha edición especial do seu exitoso álbum *El tren de los momentos*, no que se inclúen cancións inéditas así como un DVD con material inédito, os vídeos musicais, como se fixeron. Con esta publicación consegue meterse de novo entre os máis vendidos.

O 2 de outubro do 2007, Alejandro Sanz Sanz lanza o seu primeiro perfume que chamou *Siete* como "a maxia das sete notas musicais coas que leva compondo desde fai séculos". Este atópase en dúas versións, *Siete Alejandro Sanz Woman* e *Siete Alejandro Sanz Man''.

## Discografía 
## Premios e vendas 
* Sanz gañou un total de 17 Grammy Latino e 2 Grammy Awards.
* Vendeu máis de 25 millóns de álbums no mundo enteiro.

## Notas 
## Véxase tamén 
### Ligazóns externas 
* Páxina oficial de Alejandro Sanz